CELEX: 62013TN0110
Language: lt
Date: 2013-02-23 00:00:00
Title: Byla T-110/13: 2013 m. vasario 23 d. pareikštas ieškinys byloje Lietuvos Respublika prieš Europos Komisiją

4.5.2013   
            
            
               LT
            
            
               Europos Sąjungos oficialusis leidinys
            
            
               C 129/23
            
         2013 m. vasario 23 d. pareikštas ieškinys byloje Lietuvos Respublika prieš Europos Komisiją
   
   (Byla T-110/13)
   2013/C 129/47
   Proceso kalba: lietuvių
   
      Šalys
   
   
      Ieškovė: Lietuvos Respublika, atstovaujama D. Kriaučiūno, R. Krasuckaitės ir D. Skaros
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               Pripažinti Europos Komisijos 2012 m. gruodžio 10 d. sprendimą Nr. FK/fa/D(2012) 1707818 negaliojančiu tiek, kiek prie jo pridėta debeto aviza Nr. 3241213460 yra susijusi su projektais, kurių vykdytojai bankrutavo, ir nurodyti, kad Komisija grąžintų 3 148 549,66 EUR sumą.
            
         
               —
            
            
               Pripažinti Europos Komisijos 2012 m. gruodžio 10 d. sprendimą Nr. FK/fa/D(2012) 1707818 negaliojančiu tiek, kiek prie jo pridėta debeto aviza Nr. 3241213460 yra susijusi su Projektu Nr. P27010010, ir nurodyti, kad Komisija grąžintų 1 060 560,56 EUR sumą.
            
         
               —
            
            
               Priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais, susijusiais su Sąjungos teisės pažeidimais:
   
               1.
            
            
               Europos Komisija, priėmusi ginčijamą sprendimą ir nepasidalijusi SAPARD lėšų administravimo nuostolių su Lietuvos Respublika arba bet kuriuo atveju net nesvarsčiusi šio klausimo ir nepateikusi jokių motyvų dėl atsisakymo pasidalyti nuostolius, pažeidė Reglamento Nr. 1258/1999 (1) 8 straipsnio 2 dalį, skaitomą kartu su Reglamento Nr. 1605/2002 (2) 73 straipsnio 2 dalimi, Reglamento Nr. 2342/2002 (3) 87 straipsniu ir ES sutarties 4 straipsnio 3 dalyje įtvirtintu lojalaus bendradarbiavimo principu.
            
         
               2.
            
            
               Europos Komisija, laiku nepateikusi informacijos apie galimybę anuliuoti skolą ir išbraukti atitinkamą įmonę iš skolininkų sąrašo, pažeidė 2001 m. Lietuvos Respublikos ir Europos Komisijos pasirašytos daugiametės finansavimo sutarties dėl specialiosios žemės ūkio ir kaimo plėtros paramos programos (SAPARD) (4) F skyriaus 7.7.4 punkto nuostatą dėl konsultavimosi, skaitomą kartu su ES sutarties 4 straipsnio 3 dalyje įtvirtintu bendradarbiavimo principu.
            
         
      (1)  1999 m. gegužės 17 d. Tarybos reglamentas (EB) Nr. 1258/1999 dėl bendrosios žemės ūkio politikos finansavimo (OL L 160, 1999 6 26, p. 103; 2004 m. specialusis leidimas lietuvių k., 3 sk., 25 t., p. 414).
   
      (2)  2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 248, 2002 9 16, p. 1; 2004 m. specialusis leidimas lietuvių k., 1 sk., 4 t., p. 74 ir klaidų ištaisymas OL L 99, 2007 4 14, p. 18).
   
      (3)  2002 m. gruodžio 23 d. Komisijos reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (OL L 357, 2002 12 31, p. 1; 2004 m. specialusis leidimas lietuvių k., 1 sk., 4 t., p. 145 ir klaidų ištaisymas OL L 345, 2005 12 28, p. 35).
   
      (4)  Valstybės žinios, 2001 8 29, Nr. 74-2589.